**2023 metų veiklos plano tikslų ir uždavinių įgyvendinimo analizė**

2023 metais bibliotekoje ir skaitykloje turėjo galimybę naudotis paslaugomis 588 vartotojai, jie lankėsi čia 5077 kartus. Skaitytojams buvo išduota 7752 leidiniai – vadovėliai ir grožinė literatūra, iš jų 420 – išduotis vietoje.

Per 2023 metus bibliotekos fondas papildytas 59 vienetais leidinių: gavome ypatingą dovaną iš mecenato – visus solidžiai perleistus “Aušros” laikraščio numerius. Taip pat bibliotekos vedėja laimėjo M. Mažvydo bibliotekos akciją ir mūsų biblioteka gavo Metų knygos laureates – 6 naujausias publicistikos knygas. Kita dalis leidinių – daugiausia programinė arba konteksto literatūra, skirta mūsų gimnazistams.

Per šiuos 2023 metus vadovėlių fondas buvo papildytas 1734 vadovėliais už 32197,7 eurus.

Pirkimas vyko trimis etapais: pirmąjį finansavo ES fondai, antrąjį – LR vyriausybė, trečiajame pinigai skirti iš mokinio krepšelio lėšų.

Nupirkti tik tie vadovėliai 9 ir 11 klasėms, kurie, skelbiama, atitinka atnaujintas mokymo programas.

Pirmų dalių nupirkta tiek, kiek reikia kiekvienam 9 ir 11 klasių mokiniams aprūpinti, antrųjų dalių šio meto duomenimis, visiems neužteks

Visi mokytojų pareikšti prašymai dėl vadovėlių įsigijimo buvo patenkinti bent iš dalies, o daugumai – pilnai.

Visi vadovėliai ir kita gimnazijos bendruomenės nariams reikalinga literatūra išduodama per TAMO.

Bibliotekos žinomumą ir jos turinio sklaidą labai padeda vykti 2016 metų pabaigoje bibliotekos vedėjos, mokytojai V. Levanauskaitei padedant, sukurtas bibliotekos tinklaraštis: <https://juozoluksosgimnazijosbiblioteka.blogspot.com/>

Per 2023 metus bibliotekos tinklaraštis peržiūrėtas 9700 kartų įvairiausiuose pasaulio kampeliuose. Per šiuos metus bibliotekos vedėja įrašė 41 įrašą: apie naujus leidinius bibliotekoje, atmintinas dienas ar asmenybes, įvykusias edukacijas ar pamokas.

Bibliotekos tinklaraštis suteikia galimybę tiksliai ir iš pirmų lūpų pateikti informaciją apie bibliotekos veiklą ir turinį.

Bibliotekos vedėja kartu su gimnazijos mokytojomis organizavo, kūrė ir dalyvavo 3 integruotose pamokose, 6 edukacijų, 2 ekskursijose, surengė 4 parodas. Dalis minėtų įvykių vyko ne vien bibliotekos erdvėse: važiavome į Mažvydo biblioteką, Vilniuje esančius bunkerius, minėjome Sausio 13-ąją, Vasario 16-ąją, žymių žmonių sukaktis.

2023 metų viduryje bibliotekos vedėja įkūrė Knygų klubą. Deja, jo veikla kol kas neįsibėgėjo.

Užtai Pedagogų klubo nariai buvo sėkmingai supažindinti su leidiniais, kurie saugomi bibliotekoje ir yra aktualūs tiems, kas ketina tapti mokytojais.

2023 metais bibliotekoje gimnazistai dirbo 76 valandas. Tiek jiems ir buvo įrašyta socialinių valandų.

Bibliotekos erdvės – tai kultūringa ir rami aplinka reguliariems seminarams, knygų ir mokinių darbų parodoms, konferencijų darbo grupėms, integruotoms ir neintegruotoms gimnazijos mokytojų pamokoms, mokinių darbų pristatymams ir mokyklos svečių pasisakymams; mokiniai čia leidžia savo laisvą laiką per pertraukas ir po pamokų, čia „pralaukia“ langus tarp pamokų. Apie tai, kas vyksta bibliotekoje, visada kiekvienam patogiu metu galima pamatyti bibliotekos tinklaraščio skyriuje „Kas vyksta bibliotekoje. Nuotraukos“.

Skaitykloje dažnai laiką leidžia tie, kurie nori pailsėti nuo triukšmo, turi papildomų užduočių, namų darbų ar laukia, kol prasidės kita pamoka.

**2024 m. bibliotekos veiklos planas**

**1. Prioritetas:**

**Prisidėti prie kokybiško visuminio ugdymo, siekiant kiekvieno mokinio asmeninės pažangos.**

**1.Tikslas:**

**Prisidėti prie kiekvieno mokinio ugdymosi sėkmės kūrimo, atliepiant įvairių galimybių mokinių bei mokytojų skaitymo ir švietimosi poreikius.**

**2. Tikslas: Skatinti gimnazijos narių bendradarbiavimą**

|  |  |  |  |  |  |
| --- | --- | --- | --- | --- | --- |
| **UŽDAVINIAI** | **PRIEMONĖS** | **ATSAKINGI**  **VYKDYTOJAI** | **VYKDYMO TERMINAI** | **IŠTEKLIAI** | **ANALIZĖ, VERTINIMAS, KOREKCIJA** |
| **1.Kurti, skatinti, palaikyti skaitymą skatinančią aplinką bei bendradarbiavimą** | 1. Atliepiant 2021 m. gruodžio 14 dienos Lietuvos Respublikos kultūros ministro ir Lietuvos Respublikos švietimo ir mokslo ministro įsakymo Nr. ĮV-1416V-2244 nuostatoms, surengti „Vasaros Vaikų stovyklą su knyga“ 2. Atsižvelgiant į šį Skaitymo skatinimo 2022-2024 metų veiksmų planą, pasirašytą abiejų ministrų, bei vykdant 2023 metų gimnazijos tikslo 2.2 uždavinį, prisidėti organizuojant nacionalinę „Skaitymo dieną“ 3. Atsižvelgiant į UTA vidurinio ugdymo bendrųjų programų įgyvendinimo rekomendacijas apie 30 procentų pamokų – ne klasėje, siūlyti mokytojams bendradarbiauti bibliotekoje | Gimnazijos biblioteka, Kauno Apskrities Viešoji biblioteka, Kauno r. savivaldybės biblioteka, greta esančių mokyklų bibliotekos  Gimnazijos biblioteka  Kultūros ministerija, Lietuvos leidėjų asociacija, Kauno Apskrities Viešoji biblioteka, Kauno r. savivaldybės biblioteka, greta esančių mokyklų bibliotekos  Bibliotekininkė, gimnazijos mokytojai | Birželis – liepa  Kovas  Nuo rugsėjo | Bibliotekų fondai, žmogiškieji |  |
| **2. Rengti parodas, edukacijas, išvykas, ekskursijas, daryti įrašus bibliotekos blog‘e, skirtus paminėti įvairias minėtinas datas: rašytojų jubiliejus, istorines datas ir pan.** |  |  |  |  |  |
| Paminėti: Sausio 13-oji | Bibliotekininkė,  Istorijos mokytojai | sausis | Bibliotekos fondas, žmogiškieji |  |
| Paminėti: K. Donelaičiui – 310 metų | Bibliotekininkė, lietuvių kalbos mokytojai | sausis | Bibliotekos fondas, žmogiškieji |  |
| Paminėti: B. Genzeliui - 90 | Bibliotekininkė, lietuvių kalbos mokytojai | vasaris | Bibliotekos fondas, žmogiškieji |  |
| Paminėti: Tarptautinė rašytojų diena | Bibliotekininkė, mokyklos mokytojai | kovas | Bibliotekos  fondas |  |
| Paminėti: N. Gogoliui 215 | Bibliotekininkė, istorijos mokytojai | kovas | Bibliotekos |  |
| Paminėti: Lietuvos įstojimo į NATO dvidešimtmetis | bibliotekininkė | kovas | Bibliotekos  fondas |  |
| Paminėti: Kovo 16-oji – knygnešio diena | Bibliotekininkė, gimnazijos mokytojai | kovas | Bibliotekos fondas, žmogiškieji |  |
| Paminėti: Ignui Šeiniui - 135 | Bibliotekininkė, | balandis | Bibliotekos fondas, žmogiškieji |  |
| Paminėti: Romualdui Granauskui - 85 | bibliotekininkė | balandžio | Bibliotekos fondas, žmogiškieji |  |
| Spaudos atgavimo diena | bibliotekininkė | balandžio | Bibliotekos fondas, žmogiškieji |  |
| Paminėti: Juozui Baltušiui - 115 | bibliotekininkė | balandžio | Bibliotekos fondas, žmogiškieji |  |
| Paminėti: Lietuvos įstojimo į ES dvidešimtmetis | bibliotekininkė | gegužė | Bibliotekos fondas, žmogiškieji |  |
| Paminėti: Vytautui Merkiui - 95 | bibliotekininkė | gegužė | Bibliotekos fondas, žmogiškieji |  |
| Paminėti: Okupacijos ir genocido diena. | bibliotekininkė | birželis | Bibliotekos fondas, žmogiškieji |  |
| Paminėti: A. Puškinui 225 | bibliotekininkė | birželis | Bibliotekos fondas, žmogiškieji |  |
| Paminėti: Mariui Katiliškiui 110 | bibliotekininkė | rugsėjis | Bibliotekos fondas, žmogiškieji |  |
|  | Paminėti: Stanislovui Abromavičiui - 80 | Bibliotekininkė, istorijos, kalbos mokytojos | spalis | Bibliotekos fondas, žmogiškieji |  |
|  | Paminėti: Oskarui Vaildui - 170 | Bibliotekininkė, istorijos mokytojos | spalis | Bibliotekos fondas, žmogiškieji |  |
|  | Paminėti: Simonui Stanevičiui 225 | bibliotekininkė | spalis | Bibliotekos fondas,  žmogiškieji |  |
|  | Paminėti : Vandai Juknaitei - 75 | bibliotekininkė | lapkritis | Bibliotekos fondas, žmogiškieji |  |
|  | Paminėti: Vaclovui Biržiškai - 140 | bibliotekininkė | gruodis | Bibliotekos fondas, žmogiškieji |  |
| **3. Atliepiant gimnazijos 2024 metų II tikslą, naudoti visas turimas technologines priemones bei literatūrą, siekiant telkti kūrybišką ir besimokančią bendruomenę** | Prižiūrėti ir saugoti skaityklos kompiuterius | bibliotekininkė | Kiekvieną dieną |  |  |
| Nurodyti ar pateikti aktualius vadovėlių ar kitokių leidinių analogus, bendrauti su leidyklomis | bibliotekininkė | gavus |  |  |
| Pristatyti gautus leidinius  Supažindinti naujus gimnazijos bendruomenės narius (mokytojus, mokinius, mokinių tėvus) su TAMO bibliotekos teikiamomis galimybėmis  Rengti mokytojų apklausas apie pageidaujamus gauti vadovėlius ir kitus leidinius  Įgyvendinti bibliotekininkės sukurtą bibliotekos pristatymo būdą – interaktyvų žaidimą, skirtą gimnazijos naujokams | Bibliotekininkė | leidinius gavus  kovas – spalis  Sausis - vasaris  Spalis |  |  |
| **4. Tęsti „TAMO“ bibliotekos pildymą, taip prisidedant prie gimnazijos IKT bazės tobulinimo** |  | bibliotekininkė | Leidinius gavus |  |  |
| **5.Atliepiant 2024 gimnazijos I prioriteto 1.2 tikslą „Didinti švietimo pagalbos efektyvumą.....“** | Sistemiškai per TAMO papildomai informuoti visus gimnazistus ir ypač abiturientus apie papildomą literatūrą (ne vadovėlius) galimą gauti savišvietai, poilsiui, ruošiantis egzaminams  Laiku išdalinti ir surinkti vadovėlius, pakeisti jų dalis, rūpintis vadovėlių būviu, mokyti jaunuolius saugoti ir globoti visas knygas | bibliotekininkė | Visus metus |  |  |
| **6.Reguliariai pildyti bibliotekos tinklaraštį** |  | bibliotekininkė | visus metus |  |  |
| **7.Atliepiant 2024 metų abu gimnazijos strateginius tikslus, individualizuoti bibliotekos pasiūlymus mokiniams** | Domėtis, ką mokinys mėgsta skaityti, ar mėgsta iš viso – ir, atsižvelgiant į surinktą informaciją, siūlyti bibliotekos fondo turinį | bibliotekininkė | visus metus |  |  |
| Asmeniškai supažindinti naujus mokinius su bibliotekos ir skaityklos veikla, taisyklėmis ir teikiamomis paslaugomis, prašyti pagalbos bibliotekos veiklose | bibliotekininkė | Spalis – organizuotai.  Individualiai – visus mokslo metus |  |  |
| Suteikti mokiniams informaciją, kur ieškoti literatūros, kurios jiems reikia, bet kurios negali pasiūlyti gimnazijos biblioteka | bibliotekininkė | balandis, gegužė |  |  |
| Siųsti informaciją apie įvykius bibliotekoje per TAMO su nuorodomis į bibliotekos tinklaraštį | bibliotekininkė | visus metus |  |  |
| **8. Keičiantis ugdymo turiniui, aprūpinti mokytojus reikalingais vadovėliais bei pertvarkyti vadovėlių saugyklos patalpas** | Gilintis į atitinkamų organizacijų pateikiamus duomenis, pirkimų sąlygas. | bibliotekininkė | Visus metus |  |  |

**Bibliotekos vedėja E. Raudaitienė**